CELEX: 32015D0284
Language: da
Date: 2015-02-17 00:00:00
Title: Rådets afgørelse (EU) 2015/284 af 17. februar 2015 om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af protokol 4 til EØS-aftalen om oprindelsesregler (Kroatiens tiltrædelse)

21.2.2015   
            
            
               DA
            
            
               Den Europæiske Unions Tidende
            
            
               L 50/10
            
         RÅDETS AFGØRELSE (EU) 2015/284
   af 17. februar 2015
   om den holdning, der skal indtages på Den Europæiske Unions vegne i Det Blandede EØS-Udvalg vedrørende ændring af protokol 4 til EØS-aftalen om oprindelsesregler (Kroatiens tiltrædelse)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
            
         
               (2)
            
            
               I henhold til EØS-aftalens artikel 98 kan Det Blandede EØS-udvalg træffe afgørelse om at ændre bl.a. protokol 4 til EØS-aftalen (»protokol 4«).
            
         
               (3)
            
            
               Protokol 4 indeholder bestemmelser og ordninger vedrørende oprindelsesregler.
            
         
               (4)
            
            
               Visse overgangsordninger vedrørende anvendelsen af oprindelsesreglerne efter den midlertidige anvendelse af aftalen om Republikken Kroatiens deltagelse i Det Europæiske Økonomiske Samarbejdsområde og af tre dertil knyttede aftaler (3) skal afspejles i EØS-aftalen.
            
         
               (5)
            
            
               Protokol 4 bør derfor ændres.
            
         
               (6)
            
            
               Unionens holdning i Det Blandede EØS-Udvalg bør derfor baseres på det udkast til afgørelse, der er knyttet til denne afgørelse —
            
         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i Det Blandede EØS-udvalg til den foreslåede ændring af protokol 4 til EØS-aftalen om oprindelsesregler, baseres på det udkast til Det Blandede EØS-Udvalgs afgørelse, der er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 17. februar 2015.
      
         
            På Rådets vegne
         
         J. REIRS
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EFT L 1 af 3.1.1994, s. 3.
   
      (3)  EUT L 170 af 11.6.2014, s. 5.
   
      UDKAST
      DET BLANDEDE EØS-UDVALGS AFGØRELSE nr. …/2015
      af
      om ændring af protokol 4 (oprindelsesregler) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Protokol 4 til EØS-aftalen vedrører oprindelsesregler.
               
            
                  (2)
               
               
                  Den 1. juli 2013 tiltrådte Republikken Kroatien Den Europæiske Union.
               
            
                  (3)
               
               
                  Efter en vellykket afslutning på forhandlingerne om tiltrædelsen af Den Europæiske Union indsendte Republikken Kroatien en ansøgning om at blive part i EØS-aftalen.
               
            
                  (4)
               
               
                  Aftalen om Republikken Kroatiens deltagelse i Det Europæiske Økonomiske Samarbejdsområde og tre dertil knyttede aftaler (»EØS-udvidelsesaftalen«) (1) blev paraferet den 20. december 2013.
               
            
                  (5)
               
               
                  EØS-udvidelsesaftalen blev undertegnet den 11. april 2014 og har været anvendt midlertidigt siden den 12. april 2014.
               
            
                  (6)
               
               
                  Visse overgangsordninger vedrørende anvendelsen af oprindelsesreglerne efter den midlertidige anvendelse af EØS-udvidelsesaftalen skal afspejles i EØS-aftalen —
               
            VEDTAGET DENNE AFGØRELSE:
      Artikel 1
      Protokol 4 til EØS-aftalen ændres som angivet i bilaget til denne afgørelse.
      Artikel 2
      Denne afgørelse træder i kraft på dagen for vedtagelsen, forudsat at alle meddelelser er indgivet til Det Blandede EØS-Udvalg, jf. EØS-aftalens artikel 103, stk. 1 (2).
      Den anvendes fra den 1. juli 2013.
      Artikel 3
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den […]
         
            
               På Det Blandede EØS-Udvalgs vegne
            
            […]
            
               Formand
            
         
         
            […]
            
               Sekretærer for
            
            
               Det Blandede EØS-Udvalg
            
         
      
      
         (1)  EUT L 170 af 11.6.2014, s. 5.
      
         (2)  [Ingen forfatningsmæssige krav angivet.] [Forfatningsmæssige krav angivet.]
      
         BILAG
         til Det Blandede EØS-Udvalgs afgørelse nr. […]
         I protokol 4 til EØS-aftalen tilføjes følgende efter artikel 40:
         
            »Artikel 41
            Overgangsordninger i forbindelse med Republikken Kroatiens tiltrædelse af Den Europæiske Union
            1.   Oprindelsesbeviser, der er behørigt udstedt af en EFTA-stat eller Republikken Kroatien eller udfærdiget inden for rammerne af en præferenceaftale mellem EFTA-staterne og Republikken Kroatien, betragtes som bevis på EØS-præferenceoprindelse, forudsat at:
            
                        a)
                     
                     
                        oprindelsesbeviset og transportdokumenterne blev udstedt eller udfærdiget senest dagen før datoen for Republikken Kroatiens tiltrædelse af Den Europæiske Union, og
                     
                  
                        b)
                     
                     
                        oprindelsesbeviset forelægges for toldmyndighederne senest fire måneder efter datoen for Republikken Kroatiens tiltrædelse af Den Europæiske Union.
                     
                  Hvis varer er blevet angivet til indførsel fra en EFTA-stat eller Republikken Kroatien i henholdsvis Republikken Kroatien eller en EFTA-stat forud for datoen for Republikken Kroatiens tiltrædelse af Den Europæiske Union som led i de på det tidspunkt gældende præferenceordninger mellem en EFTA-stat og Republikken Kroatien, kan et oprindelsesbevis, der udstedes med tilbagevirkende kraft i henhold til disse ordninger, også accepteres i EFTA-staterne eller Republikken Kroatien, forudsat at det forelægges for toldmyndighederne senest fire måneder efter datoen for Republikken Kroatiens tiltrædelse af Den Europæiske Union.
            2.   EFTA-staterne på den ene side og Republikken Kroatien på den anden side bemyndiges til at opretholde de tilladelser, hvormed der er givet status som »godkendt eksportør« som led i de aftaler, der er indgået mellem EFTA-staterne på den ene side og Republikken Kroatien på den anden side, forudsat at de godkendte eksportører anvender oprindelsesreglerne i denne protokol.
            EFTA-staterne på den ene side og Republikken Kroatien på den anden side skal senest et år efter datoen for Republikken Kroatiens tiltrædelse af Den Europæiske Union undersøge, om det er nødvendigt at erstatte sådanne tilladelser med nye tilladelser, der er udstedt i overensstemmelse med denne protokol.
            3.   Anmodninger om efterfølgende kontrol af oprindelsesbeviser, der er udstedt eller udfærdiget i henhold til de præferenceaftaler, som er omhandlet i stk. 1 og 2, skal accepteres af de kompetente toldmyndigheder i EFTA-staterne og Republikken Kroatien i en periode på tre år, efter at det pågældende oprindelsesbevis er udstedt eller udfærdiget, og disse myndigheder kan fremsætte anmodninger herom i en periode på tre år, efter at oprindelsesbeviset er accepteret som støtte for en importangivelse.
            4.   Aftalens bestemmelser kan anvendes på varer, der enten udføres fra Republikken Kroatien til EFTA-staterne eller fra EFTA-staterne til Republikken Kroatien, som opfylder bestemmelserne i denne protokol, og som på datoen for Republikken Kroatiens tiltrædelse af Den Europæiske Union er i transit eller under midlertidig opbevaring i et toldoplag eller i en frizone i en EFTA-stat eller Republikken Kroatien.
            5.   Der kan indrømmes præferencebehandling i de tilfælde, der er omhandlet i stk. 4, forudsat at toldmyndighederne i importlandet senest fire måneder efter Republikken Kroatiens tiltrædelse af Den Europæiske Union forelægges et oprindelsesbevis, som toldmyndighederne i eksportlandet har udstedt med tilbagevirkende kraft.«